O‘zbekiston Respublikasi Prezidenti Shavkat Mirziyoyev joylarda ijtimoiy-iqtisodiy islohotlarning borishi bilan yaqindan tanishish maqsadida Toshkent viloyatiga chiqadi. «Kun» manbasi ma’lumot berishicha, prezident kun yarmida To‘ytepada Toshkent viloyati faollari bilan uchrashuv o‘tkazadi. Yig‘ilishda viloyatni ijtimoiy-iqtisodiy rivojlantirish, aholi turmush darajasini yanada oshirish, yosh avlodni tarbiyalash va ish bilan ta’minlash masalalari ko‘rib chiqilishi kutilmoqda.